《峡中山高巳牌方见日色》
宋代·黄人杰

上峡扁舟稳，滩平水不波。
山高见日晚，谷远受云多。
乱石争奇怪，幽禽自啸歌。
若无诗写兴，柰此景佳何。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。